Primarul Clujului, Emil Boc, a participat vineri la evenimentul de lansare a fundației UNITECH, un "nou instrument de inovare al Universității Tehnice" care "are ca obiectiv să apropie tinerii studenți din mediul universitar de antreprenori, cercetători și oameni cu expertiză în varii domenii de activitate".
Prin intermediul fundației, mediul universitar și mediul de business vor fi mai conectate și pot să contribuie astfel la crearea de noi posibilități de dezvoltare pentru studenți și antreprenori.
"Ecosistemul de inovare de la Cluj își continuă dezvoltarea. Felicit Universitatea Tehnică pentru lansarea fundației UNITECH", a punctat Emil Boc.
Acesta a subliniat că "Primăria sprijină orice inițiativă a mediului academic, deoarece Universitățile sunt principalul motor de dezvoltare al municipiului".
"Resursa umană bine pregătită în universitățile clujene transformă Clujul într-unul dintre cele mai dinamice orașe din România și de ce nu, din Uniunea Europeană", a mai spus primarul.
De altfel, acesta este de părere că obligația administrației publice este aceea de a oferi "cât mai multe contexte propice universităților și studenților acestora pentru a se dezvolta".
"Obiectivul nostru este să păstrăm cât mai mulți dintre acești studenți în oraș, oferindu-le cea mai bună calitate a vieții, astfel încât să le placă să muncească aici, să studieze, să își întemeieze o familie și să nu fie nevoiți să plece în alte țări din rațiuni economice sau sociale", a conchis Emil Boc.
Teodora Ion este redactor-șef adjunct și specialistă în domeniul relațiilor internaționale. Aria sa de expertiză include procesul retragerii Marii Britanii din Uniunea Europeană, relațiile comerciale globale și competiția pentru supremație dintre marile puteri ale lumii. Teodora este corespondent în cadrul summit-urilor Consiliului European și al celorlalte reuniuni decizionale de la nivelul UE.
You may like
Nicolae Ciucă: Noul terminal de la Aeroportul Timișoara, un succes "clădit cu bani europeni". Următorul obiectiv este aderarea deplină cât mai rapidă la Schengen
Lucian Bode: Inaugurarea terminalului de plecări externe al Aeroportului Timișoara marchează simbolic aderarea României la spațiul Schengen
Nicolae Ciucă: Cele două decenii de la aderarea României la NATO reprezintă cea mai bună perioadă din istoria noastră, pe toate planurile
Eurodeputatul Dan Motreanu: Intrarea României în Schengen, rezultatul eforturilor președintelui Iohannis și miniștrilor PNL
Ministrul Marcel Boloș anunță măsuri menite să protejeze investițiile implementate din bani europeni: Sunt măsuri pe care am promis că le vom adopta
Published
54 mins agoon
March 29, 2024By
Teodora IonPremierul Marcel Ciolacu, prezent vineri la Timișoara, la inaugurarea noului terminal al Aeroportului Internațional Timișoara, a subliniat că astfel de investiții îi dau "încredere că România este pregătită pentru aderarea cu frontierele aeriene și maritime la spațiul Schengen".
"E clar că, în sfârșit, după mai bine de 30 de ani, investițiile au început să țină pasul cu nevoile de dezvoltare ale comunității. Vedem aici o investiție spectaculoasă, la cele mai înalte standarde. Și același lucru se întâmplă în multe alte orașe din țară, fie că vorbim despre aeroporturile din Iași, Craiova sau Târgu Mureș. De asemenea, sunt sute de milioane de euro care vor fi investiți în următorii ani în portul Constanța, dar și în celelalte porturi pe care le avem la Dunăre. Toate aceste investiții îmi dau încredere că România este pregătită pentru aderarea cu frontierele aeriene și maritime la spațiul Schengen. Peste mai puțin de 48 de ore, românii care vor călători în Schengen vor uita de controlul clasic în aeroport. Vor merge direct la porțile de îmbarcare", a amintit Ciolacu.
Premierul a dat asigurări că "avem un plan pentru ca, până la sfârșitul anului, să avem o aderare completă la Schengen, inclusiv terestru".
"După 14 ani de nedreptate, puțini mai sperau că România va deschide vreodată ușa Schengen. Și, iată, am reușit ca de la 31 martie să avem Schengen aerian și Schengen maritim. Este un prim pas care ne confirmă că suntem pe un drum ireversibil. Este o victorie a României și a tuturor celor care au crezut în acest proiect", a continuat prim-ministrul.
Pentru ca acest lucru să fie posibil, "trebuie însă ca interesul național să primeze în fața orgoliilor politice", consideră Ciolacu.
"Nimic nu se poate construi atunci când este haos și forțele politice se ceartă între ele. Este nevoie de stabilitate și de o voce unitară în jurul proiectelor majore de țară, așa cum este și Schengen, așa cum anul viitor este proiectul de ridicare a vizelor pentru SUA, așa cum în 2026 avem proiectul de aderare la OCDE", a mai spus Marcel Ciolacu.
El nu a omis să puncteze că România celebrează astăzi 20 de ani de la aderarea la NATO.
"Mulți au spus și atunci că așa ceva nu este posibil. Astăzi, nu numai că suntem membri cu drepturi depline ai celei mai puternice alianțe militare din istorie, dar suntem un partener respectat și de încredere, pe care NATO se bazează în actualul context de securitate regională", a subliniat premierul, care și-a exprimat dorința ca istoria să se repete și în cazul aderării la OCDE și Schengen terestru.
"La fel cum s-a întâmplat cu NATO și cu aderarea la Uniunea Europeană, la fel îmi doresc să facem și cu Schengen, și cu OCDE. Este nevoie de solidaritate națională și de un proiect comun la care toți să contribuie. Faptul că investim miliarde de euro în infrastructură ne aduce mai aproape de standardele occidentale. Dar trebuie ca efortul logistic să fie dublat de un efort politic și diplomatic de amploare în jurul acestui obiectiv comun", a conchis Marcel Ciolacu.
Amintim că România și Bulgaria urmează să adere la 31 martie la spațiul Schengen cu frontierele aeriene și maritime, după decizia Consiliului Uniunii Europene de la finalul lunii decembrie, anul trecut, sperând că aderarea deplină la spațiul de liberă circulație, adică și cu frontierele terestre, va fi finalizată anul acesta.
Guvernul României a adoptat Programul multianual strategic de cooperare internațională pentru dezvoltare și asistență umanitară 2024-2027. R. Moldova va continua să fie beneficiarul prioritar
Published
2 hours agoon
March 29, 2024By
Teodora IonGuvernul României a adoptat, în cadrul ședinței din 28 martie 2024, Programul multianual strategic de cooperare internațională pentru dezvoltare și asistență umanitară 2024-2027, document programatic care ghidează acțiunea României în domeniu și care contribuie la consolidarea profilului de donator în domeniu.
Potrivit unui comunicat remis CaleaEuropeană.ro, documentul prevede că în baza angajamentelor asumate la nivel internațional, România va continua să contribuie, prin intermediul unor parteneriate eficiente cu țările beneficiare, la atingerea Obiectivelor de Dezvoltare Durabilă ale acestora.
Pentru îndeplinirea acestui deziderat, statul român va urmări o serie de obiective specifice, precum dezvoltarea și consolidarea instituțională a țărilor partenere, creșterea bunăstării populațiilor din statele partenere și susținerea acestora în lupta împotriva schimbărilor climatice și protejarea mediului.
Conform documentului, Republica Moldova va continua să fie beneficiarul prioritar al politicii României de cooperare internațională pentru dezvoltare și asistență umanitară, toate proiectele de asistență oficială pentru dezvoltare derulate de Ministerul Afacerilor Externe în acest stat fiind incluse în Fondul de Democratizare și Dezvoltare Sustenabilă pentru Republica Moldova.
"România a sprijinit Ucraina încă de la începutul războiului de agresiune al Federației Ruse, acționând în deplină solidaritate cu statul și poporul ucrainean. Astfel, activitățile în materie de cooperare internațională pentru dezvoltare se vor concentra atât pe susținerea demersurilor Ucrainei de integrare europeană, cât și pe procesul de reconstrucție", precizează Guvernul.
Strategia prevede, de asemenea, că România va acționa, cu prioritate, în regiunea extinsă a Mării Negre, Balcanii de Vest, Africa și Orientul Mijlociu, iar activitățile în materie vor fi direcționate cu precădere spre Republica Moldova, Ucraina, Georgia, Serbia, Albania, Palestina, Mauritania, Senegal, Etiopia și Tanzania.
Ca urmare a angajamentului asumat de președintele României cu ocazia summit-ului UE – Uniunea Africană din anul 2022, 17% din fondurile alocate Ministerului Afacerilor Externe pentru activități de cooperare internațională pentru dezvoltare și asistență umanitară vor fi direcționate, sub formă de proiecte, către statele din Africa, parte a Platformei pentru Viitorul Africii prin Pace, Educație și Dezvoltare.
Programul multianual strategic de cooperare internațională pentru dezvoltare și asistență umanitară 2024-2027 asigură un răspuns ferm și concret al României la provocările globale și regionale, mai ales în contextul crizelor suprapuse, cu efecte pe termen scurt, mediu și lung.
În conformitate cu prevederile Legii nr. 213/2016 privind cooperarea internațională pentru dezvoltare și asistență umanitară, Ministerul Afacerilor Externe, în calitate de coordonator al politicii de cooperare internațională pentru dezvoltare și asistență umanitară a României, elaborează Programul multianual strategic de cooperare internațională pentru dezvoltare și asistență umanitară, care constituie documentul strategic de stabilire și planificare a obiectivelor generale și specifice de cooperare internațională pentru dezvoltare și asistență umanitară ale țării noastre pe termen mediu și lung.
Programul multianual strategic de cooperare internațională pentru dezvoltare și asistență umanitară 2024-2027 reprezintă cel de-al doilea document în materie. În elaborarea acestuia au fost luate în considerare atât evoluțiile recente în plan internațional, cât și experiența dobândită din implementarea Programului multianual strategic privind cooperarea internațională pentru dezvoltare și asistență umanitară în perioada 2020-2023 și a activităților în domeniu din ultimii ani.
Published
2 hours agoon
March 29, 2024Preşedintele Senatului și liderul PNL, Nicolae Ciucă, a declarat vineri că inaugurarea terminalului plecări externe de la Aeroportul Internațional din Timişoara este un succes clădit cu bani europeni și că următorul obiectiv este aderarea deplină cât mai rapidă la spațiul Schengen.
"Am inaugurat astăzi, la Timișoara, terminalul pentru zborurile către destinaţiile din spațiul de liberă circulație. Este un nou succes, clădit cu bani europeni, pe avem datoria să îl replicăm. Pentru comunități dezvoltate, pentru un nivel de trai mai bun și pentru o Românie care continuă să crească", a scris Ciucă, pe pagina sa de Facebook.
El a participat la ceremonia de inaugurare împreună cu premierul Marcel Ciolacu, ministrul de externe Luminița Odobescu, ministrul transporturilor Sorin Grindeanu, secretarul general al PNL Lucian Bode, dar și europarlamentari PNL.
"Aderarea din 31 martie cu frontierele aeriene și maritime la Schengen aduce România mai aproape de Europa. Românii vor fi mai respectați în spațiul european și vor călători cu avionul de la Timișoara la Paris așa cum călătoresc de la Timișoara la București. Este un succes de etapă, rezultat al unui efort comun al președintelui Klaus Iohannis și al instituțiilor statului, la care PNL a contribuit în mod direct. Următorul obiectiv: aderarea deplină cât mai rapidă la Schengen – și cu frontierele terestre", a mai spus Ciucă.
România va face duminică, 31 martie, un salt important în procesul său de aderare la spațiul Schengen, intrând parțial în această zonă de liberă circulație. Începând cu această dată, cetățenii români vor putea călători în statele membre ale UE și a celor asociate Schengen fără controale la frontierele aeriene și maritime.
Concrete & Design Solutions
Ecosistemul de inovare de la Cluj își continuă dezvoltarea, subliniază Emil Boc în cadrul evenimentului de lansare a fundației UNITECH, instrument care urmărește să apropie studenții de antreprenori
Ambasadorul Franței, la 20 de ani de la aderarea României la NATO: Cooperarea armatelor noastre pe flancul estic, dovada că relațiile franco-română nu au fost niciodată atât de puternice în NATO
Donald Tusk consideră că "războiul nu mai este un concept din trecut": Invazia rusă în Ucraina anunță o nouă eră în Europa
V. Ponta: Discuţiile din Parlament privind bugetul încep la 14 ianuarie
Mapamond: Care vor fi principalele evenimente ale anului 2013
Angela Merkel: "Mediul economic va fi mai dificil în 2013"
Barometru: Cluj-Napoca înregistrează cea mai ridicată calitate a vieții din România, alături de Oradea și Alba Iulia
Ambasadorul SUA Adrian Zuckerman: România va deveni cel mai mare producător și exportator de energie din Europa
Huffington Post: România a fost condusă din 1989 de "o clică incompetentă de escroci foşti comunişti"
Premierul Italiei, Mario Monti, a demisionat
9 mai, o triplă sărbătoare pentru români: Ziua Europei, a Independenţei României şi sfârşitul celui de-al Doilea Război Mondial
Președintele Klaus Iohannis a promulgat legea care interzice pentru 10 ani exportul de buștean în spațiul extracomunitar
Acord fără precedent în istoria UE: După un maraton de negocieri, Angela Merkel, Mark Rutte, Klaus Iohannis și ceilalți lideri au aprobat planul și bugetul de 1,82 trilioane de euro pentru relansarea Europei
Premierul Dorin Recean: Cu sprijinul necondiționat al României, R. Moldova și-a consolidat capacitatea de asigurare a securității
Premierul Marcel Ciolacu subliniază că a venit vremea "podurilor comerciale și de capital" între România și R. Moldova: Vrem să o ajutăm să facă pași mari și siguri către UE
INTERVIU Siegfried Mureșan: Obiectivul grupului PPE este începerea negocierilor de aderare cu R. Moldova și Ucraina până la 30 iunie. Integrarea graduală în piața unică înseamnă că R. Moldova va avea beneficiile unui stat membru
Ministrul Mediului, la Bruxelles: Tranziția către neutralitatea climatică trebuie să fie echitabilă și să țină cont de impactul socio-economic asupra comunităților, lucrătorilor și industriilor care pot fi afectate
Parlamentul R. Moldova a adoptat o Declarație cu privire la integrarea europeană: Doar aderarea la UE, partener de nădejde timp de decenii, va asigura viitorul țării
Klaus Iohannis le solicită omologilor din UE sprijin pentru R. Moldova: Trebuie să adoptăm cadrele de negociere pentru aderare. Siguranța Republicii Moldova înseamnă siguranța spațiului european
Klaus Iohannis: Decalogul pentru funcția de secretar general NATO a fost "foarte bine primit de aliați". De Mark Rutte "ne deosebește istoria, geografia și viziuni ușor diferite despre viitorul NATO"
Șefa Comisiei Europene pledează pentru utilizarea energiei nucleare în cadrul tranziției către o energie curată
Trending
- ALEGERI EUROPENE 20241 week ago
Nicolae Ciucă a prezentat candidații PNL pentru Parlamentul European: Vor apăra cauza României și vor găsi soluții europene la problemele românilor
- EDITORIALE1 week ago
Reprezentarea Estului Europei la vârful NATO și UE: În ce moment de cotitură al istoriei euro-atlantice suntem?
- ALEGERI EUROPENE 20241 week ago
Marcel Ciolacu a anunțat lista PSD pentru europarlamentare. Aceasta va fi deschisă de Mihai Tudose, Gabriela Firea, Claudiu Manda și Victor Negrescu
- ROMÂNIA1 week ago
Nicolae Ciucă îndeamnă "să lăsăm diferențele" și să alegem o administrație "pentru ca Bucureștiul să se dezvolte și cetățenii să simtă că trăiesc într-o capitală europeană"
- ROMÂNIA1 week ago
Alexandru Rafila, la semnarea contractului pentru construirea Spitalului regional Craiova: România are în momentul de faţă o infrastructură spitalicească în dezvoltare rapidă